Pinoy Big Brother: Celebrity Collab Edition 2.0

Ang **ikaapat kabanata** ng *Pinoy Big Brother:* *Celebrity Edition*, na may pangalang ***Celebrity Collab Edition***, ay ipapalabas sa GMA mula 25 Oktubre 2025. Ito rin ang ikalabing-siyam na kabanata ng Pinoy Big Brother sa pangkalahatan.

Papangunahan nina Bianca Gonzalez, Luis Manzano, Robi Domingo, Kim Chiu, Melai Cantiveros, Enchong Dee, Alexa Ilacad, Gabbi Garcia, at Mavy Legaspi ang palabas.

## Pagbuo 
Sa kasagsagan ng *Big Night* ng *Pinoy Big Brother: Celebrity Collab Edition*, opisyal na inihayag na magpapatuloy ang kolaborasyon ng GMA Network at ABS-CBN sa *duo format* ng palabas para sa ikalawang kabanata. Kasunod ng pangwakas, nagsimulang lumabas ang mga tagapagpukaw para sa kasunod na kabanata sa opisyal na *Facebook page* ng palabas noong huling bahagi ng Setyembre 2025, na nagtatampok ng teksto na "2.0". Ang bagong kabanata ay opisyal na inihayag noong 29 Setyembre 2025 sa pamamagitan ng *24 Oras*, na nagkukumpirma sa pagpapatuloy ng kolaborasyon ng GMA Network at ABS-CBN. Itinatampok ng kabanatang ito ang isang bagong grupo ng mga kabataang artista mula sa Star Magic at Sparkle.

### Mga mangunguna 
Muling ginampanan nina Bianca Gonzalez, Robi Domingo, Kim Chiu, Melai Cantiveros, Enchong Dee, Alexa Ilacad, Gabbi Garcia, at Mavy Legaspi ang kanilang papel bilang mga mangunguna sa kabanatang ito.

Noong 20 Oktubre, isang tagpagpukaw ang inilabas na nagsasaad na mayroong isang *exclusive comeback* mula sa isa sa *Pamilya ni Kuya*. Sa kasagsagan ng *premiere night*, ipinahayag na si Luis Manzano ang magbabalik na mangunguna para sa kabanata. Ito ang pagbabalik ni Manzano bilang mangunguna ng palabas mula noong *Teen Edition Plus* noong 2008.

### Pagpapalabas 
Mapapanood ang serye sa libreng telebisyon sa pamamagitan ng GMA Network sa hanay na Prime nito sa ganap na 9:40 n.g., 6:15 n.g. tuwing Sabado, at 10:05 n.g. tuwing Linggo, habang mapapanood din para sa mga manonood *online* at internasyonal na manonood ang palabas sa pamamagitan ng iba't-ibang mga *digital platform* ng ABS-CBN at GMA. Ipapalabas din ito nang *live* at *on-demand* sa pamamagitan ng Kapamilya Online Live (sa YouTube at Facebook), iWant, at The Filipino Channel (TFC) para sa mga manonood ng ABS-CBN. Kasabay nito, mapapanood din ito sa pamamagitan ng Kapuso Stream (sa YouTube at Facebook ) at GMA Pinoy TV para sa mga manonood ng GMA sa loob at labas ng bansa.

Bukod sa telebisyon at sabay-sabay na *streaming* ng mga yugto ng palabas, mayroon ding *PBB All-Access Livestream* na mapapanood sa pamamagitan ng iWant at Kapuso Stream, na nag-aalok sa mga manonood ng *live coverage* at eksklusibong *online content*.

### Mga *theme song* 
Ginamit ng kabanatang ito ang isang bagong bersyon ng "Kabataang Pinoy," ang *theme song* ng palabas na ginagamit para sa mga *teen edition*, bilang pangunahing tema nito. Inawit ito ng mga P-pop boy group na BGYO at Cloud7**.**

## Pormat 
Ang kabanata ay ang ikalawang takbo ng Celebrity Collab Edition, kung saan makikipagkumpitensya ang mga artista ng Sparkle kasama ang mga artista ng Star Magic sa isang kabanata.

### Pormat na *Collab* 2.0 
Noong Araw 8 (2 Nobyembre), inihayag ni *Big Brother* ang "2.0" na pormat. Bago ang yugto ng mga *duo*, naglaban-laban ang mga *housemate* bilang bahagi ng iba't ibang grupo na may pantay na miyembro ng mga housemate na Kapuso at Kapamilya. Bago ang mga nominasyon, makikipaglaban ang mga grupo sa isa't isa para sa kaligtasan sa mga hamong *Ligtask*. Noong Araw 1 (25 Oktubre), dalawampung *housemate* ang pumasok sa loob ng bahay.

## Mga yugto 
### Linggo 1 
## Mga sanggunian